యుఎస్‌ ఓపెన్‌ మిక్స్‌డ్‌ డబుల్స్‌లో
పేస్‌-హింగీస్‌ పరాజయం
న్యూయార్క్‌: యుఎస్‌ ఓపెన్‌ గ్రాండ్‌ స్లామ్‌ మిక్స్‌డ్‌ డబుల్స్‌ విభాగంలో డిపెండింగ్‌ చాంపియన్‌గా బరిలోకి దిగిన లియాండర్‌ పేస్‌(భారత్‌)- మార్టినా హింగీస్‌(స్విట్జర్లాండ్‌) జోడీకి నిరాశ ఎదురైంది.కాగా ఆదివారం జరిగిన రెండవ రౌండ్‌ పోరులో ఈ ఇండో-స్విస్‌ జంట 6-7,6-3,11-13 తేడాతో అమెరికా జంట కోకో వాందివేగీ-రాజీవ్‌ రామ్‌ చేతిలో పరాజయం చెంది టోర్నీ నుంచి భారంగా నిష్క్రమించింది.తొలి సెట్‌ను టై బ్రేక్‌లో కోల్పోయిన పేస్‌-హింగీస్‌ల జంట,రెండవ సెట్‌ను చేజిక్కించుకుంది.అయితే నిర్ణయాత్మక మూడవ సెట్‌లో పేస్‌ జోడీ పోరాడినా ఫలితం లేకుండా పోయింది.హోరాహోరీగా సాగిన మూడవ సెట్‌ను చివరకు అమెరికా జంట కైవసం చేసుకోవడంతో మరోసారి యుఎస్‌ ఓపెన్‌ టైటిల్‌ను సాధించా లనుకున్న పేస్‌-మార్టినా జోడీ ఆశలు తీరలైదు.కాగా ఈ ఓటమితో యుఎస్‌ ఓపెన్‌లో లియాండర్‌ పేస్‌ పోరాటం ముగిసింది. అంతకు ముందు పురుషుల డబుల్స్‌లో లియాండర్‌ పేస్‌-ఆండ్రీ బెగ్‌ మాస్‌(జర్మనీ) జంట పరాజయం చెందిన సంగతి తెలిసిందే.ఇదిలా ఉండగా మరో మిక్స్‌డ్‌ డబుల్స్‌మ్యాచ్‌లో బోపన్న(భారత్‌),గాబీ డాబ్రాస్కో(కెనడా) జంట మూడవ రౌండ్‌లోకి ప్రవేశించింది.కాగా ఈ జోడీ 5-7,6-3,10-7 తేడాతో లుకాస్‌ కుబాట్‌ ఆండ్రియా హ్లవకోవా జంటపై గెలిచి మూడవ రౌండ్‌కు చేరింది.ఇక మహిళల డబుల్స్‌ విభాగంలో సానియా-బార్బారా స్టికోవా జంట 6-2,7-6 తేడాతో గొలుబిక్‌ విక్టోరియా మెలికర్‌ నిలోలేపై గెలిచి మూడవ రౌండ్‌లోకి ప్రవేశించింది.